Nové indoárijské jazyky

Nové indoárijské jazyky, novoindoárijské jazyky alebo novoindické jazyky sú skupina indoárijských jazykov. 

Tieto jazyky sa začali formovať v 10. storočí po Kr. Vyvinuli sa z prákritov. Dnes sa používajú ako úradné jazyky v Indii, Pakistane, Bangladéši, na Srí Lanke a na Maldivách. Špeciálne postavenie má rómčina. 

Existuje viacero klasifikácií týchto jazykov. Veľmi často je sporné, či ide o jazyky alebo nárečia.

Veľká väčšina hovoriacich dnes hovorí týmito novoindoárijskými jazykmi a nárečiami:
hindčina
urdčina
bengálčina
pandžábčina
maráthčina
bihárske nárečie
gudžarátčina
uríjčina
sindhčina
ásámčina
sinhalčina
nepálčina
radžastanské nárečie
pahárske jazyky
maldivčina
rómčina
lahandčina
kónkánčina
bhílčina
khandéši

Novšie sa sem zaraďujú aj dardské jazyky (bez núristanských jazykov).
Novoindoárijské jazyky